**Zapisnik 12. sjednice Školskog odbora Industrijsko-obrtničke škole Virovitica**

**održane u četvrtak 5. srpnja 2018. godine u 10.30 sati u školskoj knjižnici**

**Prisutni članovi Školskog odbora**:

Zoran Dunđer, Mirjana Golubić, Kristina Horvat Vargović, Dubravko Milanović

i Željana Hrgović-Šolc

**Odsutni članovi Školskog odbora**:

Inga Rebić-Vampovac i Sanja Kirin - opravdano odsutne

Ostali prisutni :Vladimir Reider ravnatelj škole i Milica Koletić, tajnica škole kao zapisničar.

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost četiri člana Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 11. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 11. sjednice Školskog odbora.

Predsjednik je predložio dopunjen dnevni red s drugom točkom koju je predložio ravnatelj škole.

1. Davanje prethodne suglasnosti za zasnivanje radnog odnosa
2. Donošenje Odluke o imenovanju člana Povjerenstva za kvalitetu iz reda polaznika
3. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

Otvorio je raspravu po točkama utvrđenog dnevnog reda.

Ad1 )

Ravnatelj Vladimir Reider zatražio je prethodnu suglasnost za zasnivanje radnog odnosa za Natalie Reider do 60 dana. Zaposlena je na radnom mjestu spremačice, zamjena za Zlatu Varga.

Nakon odlaska Zlate Varga u mirovinu Škola je zatražila suglasnost za zapošljavanje spremačice od Ministarstva znanosti i obrazovanja.

Članovi Školskog obora nisu imali primjedbi i glasovali su jednoglasno za prethodnu suglasnost za zasnivanje radnog odnosa za Natalie Reider.

Ad 2)

Po Zakonu o strukovnom obrazovanju škole su dužne provoditi samovrednovanje i vanjsko vrednovanje. Vanjsko vrednovanje obavlja Nacionalni centar za vanjsko vrednovanje obrazovanja. Samovrednovanje škole za strukovno obrazovanje prati i vrednuje Povjerenstvo za kvalitetu, kojeg imenuje Školski odbor škole.

Povjerenstvo za kvalitetu ima 7 članova i to:

* 4 člana iz reda nastavnika
* 1 član iz reda dionika na prijedlog osnivača
* 1 član iz reda polaznika ( predsjednik Vijeća učenika)
* 1 član iz reda roditelja ( predsjednik Vijeća roditelja)

Predsjednica Vijeća učenika iz sastava Povjerenstva za kvalitetu završila je obrazovanje i potrebo je imenovati novog člana iz reda polaznika. Ravnatelj predlaže učenicu Lorenu Krapac iz 3KO razreda

Članovi Školskog obora nisu imali primjedbi i glasovali su jednoglasno za prijedlog ravnatelja.

Ad3)

Kratke informacije o upisima u prvi razred dao je ravnatelj škole.

Pitanja nije bilo i sjednica je završena u 11.00 sati

Zapisničar: Predsjednik Školskog odbora:

Milica Koletić, dipl. ing. Dubravko Milanović, dipl. ing.

Klasa :003-06/18-01/7

Urbroj: 2189-35-01-18-2

Virovitica 5.srpnja 2018.

|  |
| --- |
|  |
|  |
|  |
|  |
|  |